CELEX: 62020CA0086
Language: et
Date: 2022-06-20 00:00:00
Title: Kohtuasi C-86/20: Euroopa Kohtu (esimene koda) 28. aprilli 2022. aasta otsus (Krajský soud v Brně eelotsusetaotlus – Tšehhi Vabariik) – Vinařství U Kapličky s.r.o. versus Státní zemědělská a potravinářská inspekce (Eelotsusetaotlus – Põllumajandustoodete ühine turukorraldus – Vein – Määrus (EÜ) nr 1308/2013 – Turustamiseeskirjad – Artikkel 80 – Veinivalmistustavad – Turustamiskeeld – Artikkel 90 – Veiniimport – Määrus (EÜ) nr 555/2008 – Artikkel 43 – Dokument V I 1 – Sertifikaat, mille kohaselt veinipartiid on toodetud kooskõlas soovitatud või lubatud veinivalmistustavadega – Tõendusjõud – Määrus (EÜ) nr 1306/2013 – Artikli 89 lõige 4 – Sanktsioonid – Loata veinivalmistustavade järgi valmistatud vein – Vastutusest vabastamine – Tõendamiskoormis)

20.6.2022   
            
            
               ET
            
            
               Euroopa Liidu Teataja
            
            
               C 237/4
            
         
      Euroopa Kohtu (esimene koda) 28. aprilli 2022. aasta otsus (Krajský soud v Brně eelotsusetaotlus – Tšehhi Vabariik) – Vinařství U Kapličky s.r.o. versus Státní zemědělská a potravinářská inspekce
      (Kohtuasi C-86/20) (1)
      
      (Eelotsusetaotlus - Põllumajandustoodete ühine turukorraldus - Vein - Määrus (EÜ) nr 1308/2013 - Turustamiseeskirjad - Artikkel 80 - Veinivalmistustavad - Turustamiskeeld - Artikkel 90 - Veiniimport - Määrus (EÜ) nr 555/2008 - Artikkel 43 - Dokument V I 1 - Sertifikaat, mille kohaselt veinipartiid on toodetud kooskõlas soovitatud või lubatud veinivalmistustavadega - Tõendusjõud - Määrus (EÜ) nr 1306/2013 - Artikli 89 lõige 4 - Sanktsioonid - Loata veinivalmistustavade järgi valmistatud vein - Vastutusest vabastamine - Tõendamiskoormis)
      (2022/C 237/05)
      Kohtumenetluse keel: tšehhi
      
         Eelotsusetaotluse esitanud kohus
      
      Krajský soud v Brně
      
         Põhikohtuasja pooled
      
      
         Kaebaja: Vinařství U Kapličky s.r.o.
      
         Vastustaja: Státní zemědělská a potravinářská inspekce
      
         Resolutsioon
      
      
                  1.
               
               
                  Euroopa Parlamendi ja nõukogu 17. detsembri 2013. aasta määruse (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, artikli 80 lõike 2 punkte a ja c ning artikli 90 lõike 3 punkti a tuleb tõlgendada nii, et sertifikaat, mis sisaldub dokumendis V I 1, mis on koostatud liitu imporditava veini partii kohta vastavalt komisjoni 27. juuni 2008. aasta määruse (EÜ) nr 555/2008, milles sätestatakse veinituru ühist korraldust käsitleva nõukogu määruse (EÜ) nr 479/2008 üksikasjalikud rakenduseeskirjad veinisektoris seoses toetusprogrammide, kolmandate riikidega kauplemise, tootmisvõimsuse ja kontrollidega, artiklile 43 ja mille kohaselt vastav partii toodeti OIV soovitatud ja avaldatud või liidu poolt lubatud veinivalmistustavadega, on asjakohane selle partii kooskõla hindamisel määruse nr 1308/2013 artikli 80 lõike 2 punktides a ja c nimetatud veinivalmistustavadega, ent ei ole siiski üksi piisav sellise kooskõla tõendamiseks.
               
            
                  2.
               
               
                  Euroopa Parlamendi ja nõukogu 17. detsembri 2013. aasta määruse (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, artikli 89 lõiget 4 koostoimes sama määruse artikli 64 lõike 2 punktiga d ning määruse nr 1308/2013 artikli 80 lõikega 2 tuleb tõlgendada nii, et nendega on vastuolus liikmesriigi õigusnormid, milles on nähtud ette, et kui isik, kes turustab selles liikmesriigis kolmandast riigist imporditud veinipartiid, mis ei vasta määruse nr 1308/2013 artikli 80 lõike 2 punktis a või c nimetatud veinivalmistustavadele, esitab selle partii kohta väljastatud dokumendi V I 1, mis kinnitab, et see partii valmistati vastavalt OIV soovitatud ja avaldatud veinivalmistustavadele või liidu lubatud veinivalmistustavadele, siis lasub kohustus tõendada, et see kaupleja on süüdi määruse nr 1308/2013 artikli 80 lõikes 2 sätestatud turustamiskeelu rikkumises, selle liikmesriigi pädeval ametivõimul.
               
            
         (1)  ELT C 137, 27.4.2020.